Nektarivoru

Fiż-żooloġija, Nektarivoru (mil-Latin u l-Grieg: nektar - "nektari-" li tfisser xarba tal-Allat, u vorare - "-voru" li tfisser tibla u taħtaf l-ikel), ħafna drabi hija definita bħala kwalunkwe annimal li jiekol in-nektar (likwidu bl-livell għoli ta' zokkor) li jipproduċu l-pjanti tal-fjuri. Din hija dieta erbivora speċjalizzata u dawn l-annimali normalment huma selettivi ħafna u jieklu minn ftit speċi biss ta' pjanti tal-fjuri u jagħżlu bir-reqq fjuri li għandhom livelli għolja ta' nutrijenti.

Il-biċċa l-kbira tal-annimali nektarivori huma insetti u għasafar, għalkemm ma' dawn hemm bosta speċi ta' friefet il-lejl speċjalment fil-Lbiċ tal-Istati Uniti u l-Messiku, kif ukoll il-mammiferu marsupjal tal-Awstralja, il-Possum tal-għasel u l-wiżgħat tal-ġeneru Phesulma fil-gżejjer tal-Mawrizji fl-Oċean Indjan. 

It-terminu nektarivoru jew nektarivoru huwa ħafna anqas esklussiv mit-termini l-oħrajn bis-suffiss -voru, għax ħafna annimali kkunsidrati nektarivori jista' jkun il-każ li jkunu parzjalment insettivori wkoll. 

Ħafna speċi huma ħallelin tan-nektar, għax ma jgħinux lill-pjanta fl-impollinazjoni iżda jikkunsmaw xorta in-nektar li tipproduċi.

Eżempji ta' annimali nektarivori
Mammiferi: possum tal-għasel u ħafna speċi ta' friefet il-lejl
Għasafar: wikkiela tal-għasel tal-familja Meliphagidae,  għasafar tax-xemx tal-familja Nectariniidae, daquq tal-fjuri tal-familja Dicaeidae u l-kolibri tal-familja Trochilidae. 
Rettili: Wiżgħat tal-ġeneru Phesulma
Insetti: ħafna speċi

Ara wkoll
Erbivoru
Omnivoru
Karnivoru
Lista tal-ivori

Referenzi
Nowak, Ronald M. and Paradiso, John L. (1983). Walker's Mammals of the World Vol. 1, 4th edition, The Johns Hopkins University Press, Baltimore and London.
Smith, Andrew and Hume, Ian. (ed.) (1984). Possums and Gliders, Surrey Beatty and Sons PTY Limited, NSW Australia in association with the Australian Mammal Society.
Skutch, Alexander F. & Singer, Arthur B. (1973): The Life of the Hummingbird. Crown Publishers, New York. ISBN 0-517-50572-X 

Ħoloq esterni
Animal Diversity Web. Informazzjoni fuq il-Possum tal-għasel Tarsipes rostatus.
Hummingbird Society's Photo Gallery
Wikkiel tal-għasel, fuq Internet Bird Collection.

Kategorija:Bijoloġija